  Майя Бывальцева 20-тӥ шуркынмонэ Удмуртилэн тӧроез Александр Бречалов Ижкарысь Удмуртской ульчаысь 261 номеро юртлэн оглюкетэз куашкан югдуръя ужась группалэн ёзчиосыныз пумиськылӥз, ивортэ улосвыл кивалтӥсьлэн пресс-службаез. Югдур сярысь вань иворъёсты лыдӟе «Ижкарын 9 этажъем коркалэн подъездэз куашказ» сюжетысь Берло арня ӵоже элькун но кар кивалтӥсьёс 4–6 подъездъёсын вань улӥсьёсын пумиськонъёс ортчытӥзы. 20-тӥ шуркынмонлы юртын пусъем 594 адями пӧлысь 556-ез одӥг пол сётӥськись тыронъёсты басьтӥз. Шугадӟонэ шедемъёслы эм но психологи юрттэт но сётӥське. Соос «Мать и дитя» программа улсын тазалыксэс юнматыны быгато. Куашкам юртысь пиналъёслы дышетсконниосын дунтэк пӧсь сиён сёто. Школаослэн кивалтӥсьёссы учебникъёсын но канцеляр вузъёсын ужпумез сэртто-пертчо Удмуртиысь тӧролэн но кивалтэтлэн пресс-службазыСо сяна, Мерлыко юрттэт сётонъя центръёс гуманитарной юрттэтэз люкыло. «Котькуд подъездын отын улӥсьёслэн кичӧлтӥсь группазы кылдытэмын, соос вань ивортонъёсты штаблэн ёзчиосызлы чатын соку ик верало», — верамын ивортонын. Оперативной штаб Октябрьлы 10 ар урамысь 16 номеро юртын но кар администрациын ужзэ азьланьтэ. Тегъёс: Ижкар Удмуртия АлександрБречалов  